google/wiki40b huggingface dataset:
Café Art'é

Café Art'é var en kafé i St. Olavs gate 7, i Oslo. Serveringsstedet ble etablert i 2006, og delte lokaler med Galleri Frie Kunster. Lokalets tre hovedværelser, som nå huser Izakaya, var innredet av billedkunstneren Christopher Rådlund.
Art'é var et møtested for etablerte kunstnere, kulturinteresserte og studenter fra forskjellige miljøer, og kaféen hadde et aktivt kulturprogram som omfattet konserter, diktlesninger, fortellerkvelder, vernissager, debattfora og boklanseringer, gjerne i samspill med Senter for Frie Kunster. Arrangører som Oslo Operafestival holdt også tilstelninger i lokalene. Faste (ukentlige) arrangementer var klubbkonseptet ProgKjeller (onsdager) og improvisasjonsteateret Committee (tirsdager). Art'é ble åpnet den 31. august 2006 av Kenneth Sørensen. Dørene stengte 15. februar 2009.
Kaféens kjøkken serverte hovedsakelig italiensk husmannskost, konditorivarer og små delikatesser, og utestedet hadde ellers alle rettigheter.
BASE-hopping

Historie

Akronymet ble første gang brukt av filmskaperen Carl Boenish, hans kone Jean Boenish, Phil Smith og Phil Mayfield. Ifølge nettsiden BASEnumbers var disse fire de første med registrerte hopp fra alle fire kategoriene. Carl Boenish som anses for å være den moderne BASE-hoppingens grunnlegger, og i 1978, filmet han det første BASE-hoppet noensinne med en egen fallskerm og frittfall trackingteknikk (fra El Capitan, i Yosemite National Park). Selv om BASE-hopp har vært gjennomført før dette, regnes hoppet fra El Capitan for BASE-hoppingens fødsel. Det første kjente fallskjermhoppet fra El Capitan skal ha skjedd i 1966. BASE-hopping regnes for å være en ekstremsport med et høyere risikonivå enn ordinær fallskjermhopping. Ifølge TIME skjedde det første kjente fallskjermhoppet fra et observasjonstårn i Montpellier i 1783 - hoppet var vellykket. Senere er det registrert flere hopp fra bygninger og broer før betegnelsen BASE ble tatt i bruk. TIME siterer en undersøkelse ved Universitetet i Stavanger og undersøkelsen konkluderte med at det er 5 til 8 ganger så stor sannsynlighet for at BASE-hopp går galt sammenlignet med hopp fra fly. Ifølge Norges luftsportforbund er det jevnt over en dødsulykke per 1000 hopp, mens det i 2011 var en dødsulykke blant 116.000 vanlige fallskjermhopp. Andre kilder oppgir 1 av 2300 BASE-hopp ender med dødsulykke.

Dødsulykker

I Trolltindene inkludert Trollveggen var det ni dødsulykker i perioden 1984-2012. I perioden 1996-2012 var det 10 dødsulykker i Kjerag.
En norsk basehopper omkom i slutten av august 2002 etter et hopp fra Hårstadnebba i Sunndal kommune. I 2009 omkom en sørafrikansk hopper da han hoppet over Trollstigen fra Bispen i Rauma med vingedrakt.  En amerikansk BASE-hopper omkom i juni 2016 da skjermen ikke løste seg ut ved hopp fra Kjerag. 21. juli 2013 omkom en basehopper ved Gudvangen. I august 2013 omkom en norsk basehopper ved Gudvangen. I august 2014 ble en omkommet person funnet ved hoppbakken i Holmenkollen og det ble antatt at den omkomne hadde forsøkt et BASE-hopp. Micah Couch (32 år gammel) omkom under et hopp i Nærøydalen i juli 2017.
Jonathan Stroud

Biografi

Stroud ble født i 1970 i Bedford i England, og begynte å skrive sine første historier i en alder av syv. Etter at han fullførte sine studier innen engelsk litteratur ved University of York, arbeidet han i London som redaktør av barnebøker. I 1990-tallet begynte han å publisere sine egne bøker, og han fikk raskt suksess.
I mai 1999 publiserte Stroud sin første barneroman, Buried Fire, som var den første fantasyboken hans i det som skulle bli en lang rekke bøker.
Blant hans mest fremtredende arbeider er den bestselgende Bartimeus-trilogien. Både Amuletten fra Samarkand, Golemens øye og Ptolemaios' portal er oversatt til norsk. Disse tre bøkene var også de første av hans bøker som ble lansert i USA.
I dag bor Stroud i St. Albans i Hertfordshire sammen med datteren Isabelle og kona Gina, som illustrerer barnebøker.
Troppene til VM i fotball 1998

Troppene til VM i fotball 1998 inneholder samtlige 32 tropper som ble tatt ut til VM i fotball 1998 i Frankrike som ble spilt fra 10. juni til 12. juli 1998. Hver av de 32 nasjonene som deltok i mesterskapet registrerte 22 spillere (19 utespillere og tre keepere) som skulle delta i det kommende VM. 
Klubbene som er oppført er klubben som de enkelte spillerne sist spilte en offisiell kamp før mesterskapet. Alderen er alderen til hver enkelt spiller ved starten av mesterskapet.
Dicionário Houaiss da Língua Portuguesa

Dicionário Houaiss da Língua Portuguesa (Houaiss' ordbok for det portugisiske språket) er en stor referanseordbok for det portugisiske språket, redigert av den brasilianske forfatteren Antônio Houaiss.
Ordboken ble utarbeidet av et team bestående av 200 leksikografer fra flere forskjellige land. Prosjektet startet i 1986 og sluttet i 2000, ett år etter Houaiss' død.
Boken hevder å være den til nå mest fyldige portugisiske ordboken, med om lag 228 500 oppslagsord, 415 000 synonymer, 26 400 antonymer og 57 000 historiske ord. Den dekker alle varianter av språket, inkludert afrikansk, brasiliansk og europeisk portugisisk.
Blod på snø

Blod på snø er en bok av Jo Nesbø, gitt ut i 2015.
Handlingen er lagt til Oslo i 1975, der man følger yrkesmorderen Olav Johansen. 
VGs anmelder Sindre Hovdenakk gav positive kritikker og terningkast 5, mens NRKs anmelder Leif Ekle mente «Jo Nesbøs 'eksperiment'» ikke var «særlig velykket».
De lege ferenda

De lege ferenda er latin og betyr i juridisk kontekst omtrent «hva retten burde være». Begrepet benyttes til å avgrense rettspolitikk fra rettsdogmatikk, gjeldende rett (de lege lata).

Kilder

Juridisk leksikon 2. utgave J. Grundt Tanum forlag 1966
Ronald Pofalla

Bakgrunn, utdannelse og yrke

Pofalla kommer fra Nordrhein-Westfalen; navnet er muligens av italiensk opprinnelse — mange italienske familier har i århundrenes løp slått seg ned i de vestlige deler av Tyskland.
Han studerte først sosialpedagogikk i Kleve og Düsseldorf, og avsluttet studiet med diplom (hovedfag). Deretter studerte han jus ved universitetet i Köln, og tok 1987 den første og 1991 den annen juridiske statseksamen. Han var siden vært virksom som advokat.

Parti

Pofalla er siden 1975 medlem av CDU. Han engasjerte seg først i Junge Union, som han var leder for i Nordrhein-Westfalen fra 1986 til 1992. Siden 1991 er han formann for CDUs kretslag i Kleve og siden 2000 også for CDU Niederrhein. Siden 1995 er Pofalla medlem av styret i CDU i Nordrhein-Westfalen.

Parlamentsmedlem

Pofalla var medlem av det tyske parlamentet fra 1990 til 2014. Fra 26. oktober 2004 var han en av nestformennene for den konservative fraksjonen, med ansvar for næringsliv og arbeid. I 2009 trådte han inn i regjeringen og ble der til 2013. Han var medlem av Forbundsdagen til 2014.

Deutsche Bahn

Ronald Pofalla begynte i 2015 å arbeide i Deutsche Bahn.
Saligranta

Utseende

Middelsstore, slanke, blanke, gulbrune og svarte trebukker. Antennene er tynne, omtrent så lange som kroppen. Pronotum er klokkeformet, dekkvingene er avsmalnende bakover. Beina er middels lange, med nokså slanke lår.

Levevis

Larvene utvikler seg trolig i død ved, men det synes ikke finnes noe sikker informasjon om dette. Utviklingen tar gjerne minst to år. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse

Arten er kjent fra Taiwan, Vietnam og det sørlige Kina.
Saftsuppe

Saftsuppe er en dessertsuppe laget av saft, vann og jevnet med potetmel, eventuelt maisenna. Tilsatt sagogryn og rosiner eller tørket frukt ble den gjerne kalt sagogrynsuppe. På 1950-tallet var det fremdeles en kjent og populær dessert, men har etter hvert gått i glemmeboka.
Suppen var i speiderkretser kjent under et annet navn, Gasmann-suppe. Hans Møller Gasmann, tidligere skolemann og speidersjef, hadde innført denne som mer eller mindre obligatorisk rett på store speiderleire.
Konjugert (matematikk)

Konjugert kommer fra latin «konjugere» som betyr å binde to ting sammen, koble sammen parvis. I språkvitenskapen konjugeres verb, og i matematikk og fysikk kobles to ting i en resiprok relasjon.
I matematikk brukes konjugert in mange sammenhenger og blant annet om:

Algebra

I algebra er et konjugat et binominal. Konjugatet av 

er 

hvor x og y er reelle tall. 

Hvis y er et imaginært tall kalles det kompleks konjugasjon. Det komplekse konjugat av 

er

hvor a og b er reelle tall og

Konjugerte komplekse tall

To komplekse tall er innbyrdes konjugert hvis de kan skrives:   og    
 der a og b er relle.
I det komplekse plan representeres konjugerte komplekse tall ved punkter som ligger symmetrisk om den reelle aksen.

Konjugert diameter

I en ellipse og i en hyperbel faller diametrene i konjugerte par gjennom senteret.

Konjugert hyperbel

Til en gitt hyberbel er det den hyperbelen der første og andreaksen er henholdsvis andre og førsteakse til den gitte.

Konjugert hyperbeloide

En konjugert hyperbel er definert ved  , det vil si at aksene er byttet om.
Symptotene og sentrum er da felles, og brennpunktene G og G´ i den  konjugerte har også avstanden c fra sentrum.
Eksentrisiteten er  i den konjugerte.
Tilgodehavende hyre

Tilgodehavende hyre (TGH) ble beregnet og utbetalt i aktuell valuta ved ankomst til havn. Betydningen var at en ville ha utbetalt så mye som mulig av hyra uten å låne.
Uttrykket var aktuelt i den epoken hvor skip fikk lengre landligge ved lasting og lossing, og mannskapene kunne ta seg i land. Valutaen varierte med anløpsstedet, og ble ofte bare benevnt «gærninger» for at en skulle slippe å holde rede på navnene. Skillemynt ble da smågærninger.
Det var lønningssjef ombord, oftest stuerten, som holdt orden på opptjent hyre og overtid, samt valutakurser.
Swallows and Amazons

Swallows and Amazons er en serie med 12 barnebøker skrevet av den engelske forfatteren Arthur Ransome. Serietittelen er den samme som den første boka i serien, utgitt i 1930. Bøkene var populære i sin samtid, og skapte en litterær trend av lignende fortellinger om barneflokker i fri utendørs lek.
Bøkene skildrer sommereventyrene til tre søskenflokker i Lake District og Norfolk Broads. Bøkene veksler mellom realistiske skildringer og eventyrlek. Mannskapet på båten Swallow (Svalen) er søsknene John, Susan, Titty, og Roger Walker (etterhvert introduseres også den yngste Bridget), mens mannskapet på båten Amazon (Amasonen) er søstrene Nancy and Peggy Blackett. Særlig den uredde Nancy blir en hovedperson i serien. I den fjerde boka, Winter Holiday, introduseres søsknene Dick og Dorothea Callum som en tredje gruppe barn. Dick og Dorothea blir hovedpersoner i andre bøker i serien, som introduserer ytterligere søskenflokker og lokaliteter for bøkene; The Coots og The Eels.
Barna er mellom 7 og 12–14 år gamle idet serien begynner, og handlingen i de tolv bøkene utspiller seg i årene fra 1929/1930 til 1934.
Handlingen er dels lagt til konkrete lokaliteter, og dels til fiktive lokaliteter som Ransome bygget opp med utgangspunkt i Windermere og Coniston Water, hvor han selv hadde tilbragt barndommens ferier. Handlingen i to av bøkene med Callum-søsknene er lagt til Norfolk Broads, mens tre andre av bøkene skildrer reiser til Nederland, Lewis på Hebridene og Trinidade.
Ransome mottok i 1936 den første Carnegie Medal for Pigeon Post, som er den sjette av bøkene i serien. På norsk finnes bare den første av bøkene: Villkatt-øya, svalene og amasonene (1949).

Filmer

Serien er filmet av BBC i 1963 i en serie med seks episoder, og den første boka er filmet som spillefilm i 1974 i Claude Whathams regi.
To av de følgende bøkene i serien, med Dick og Dorothea Callum som hovedpersoner, ble filmet for tv i 1984: Swallows and Amazons Forever!: Coot Club og Swallows and Amazons Forever!: The Big Six
En ny film lanseres i 2016.
Iqaluit

Historie

Området i og rundt Iqaluit har i flere tusen år blitt brukt som et fiskested av inuittene i området, og navnet Iqaluit betyr Stedet med mye fisk.
2. verdenskrig førte til en stor økning av canadisk og amerikansk virksomhet i området. I 1942 bygde amerikanerne en flybase i området, som førte til at de første permanente innbyggerne slo seg ned. Stedet fikk også navnet Frobisher Bay av de amerikanske og canadiske myndighetene.
Etter 2. verdenskrig steg innbyggertallet raskt som følge av områdets betydning i NORAD prosjektet under den kalde krigen. I 1957 hadde byen 1 200 innbyggere, og i 1959 hadde stedet et eget legekontor, skole og sosiale tjenester. Innbyggertallet fortsatte å vokse utover 1960-tallet, dette var for det meste på grunn av inuitter som ble oppfordret til å bosette seg permanent av Canadas styresmakter. 
1. januar 1987 byttet byen navn fra Frobisher Bay til Iqaluit, og i 1995 ble den valgt som hovedstad for det nye territoriet Nunavut. Iqaluit fikk bystatus den 19. april 2001.

Transport

Iqaluit er den minst befolkede regionhovedstaten i Canada, og den eneste som ikke har veiforbindelse til en annen bosetting. Siden Iqaluit ligger på en øy langt fra Canadas veissystem, må alt fraktes inn i byen med enten fly eller båt. På grunn av det kalde klimaet er ikke byen tilgjengelig med båt i vintermånedene. Iqaluit har ikke en dypvannshavn og er det er dermed ikke mulig for større båter å legge til kai.

Vann og avløp

På grunn av byens befolkningsvekst og mangel på midler, sliter Iqaluit med å holde vann og avløpssystemet i god stand. Selv om byen har et renseanlegg blir likevel en stor del av byens kloakk sendt urenset ut i Frobisher Bay.
Villmark 2

Handling

Et forlatt sanatorium står til forfall i en øde skog på fjellet, hvor en eldre vaktmester passer på at mennesker og dyr ikke tar seg inn i den farlige bygningen. Fem kontraktsarbeidere har tatt på seg oppdraget med å spore den enorme bygningsmassen for miljøfarlig avfall før bygget skal rives. De skal gjennomsøke over 300 rom og flere kilometer med rørgater skal i løpet av tre dager. Vann begynner å flomme ut av gamle rør og vanskeliggjør arbeidet, og et forsøk på å få stengt vannet leder dem ned i den mørke kjellerlabyrinten.
UNICOS

UNICOS er navnet på en rekke Unix-lignende operativsystemer som utvikles av Cray Inc. for superdatamaskiner. UNICOS er etterfølgeren til Cray Operating System (COS). Det støtter regneklynger i datanett og gir et kompatibilitetslag i kildekoden for andre Unixer. UNICOS ble introdusert i 1985 sammen med Cray-2 og er senere blitt portert til andre Cray-modeller. Den opprinnelige UNICOS var basert på UNIX System V Release 2, og hadde flere egenskaper – nettverk og forbedringer av filsystemet som var hentet fra Berkeley Software Distribution.
Al-Bukamal

Abu Kamal eller al-Bukamal (arabisk البوكمال) er en by øst i Syria ved Eufrat nær grensen til Irak. Eufrat deler Abu Kamal i to områder: Shamiyya (som hører til Levanten) og Jazira (som hører til Mesopotamia) Al-Jazira, et sletteområde som består av det nordaøtlige Syria og nordvestlige Irak, og som skiller seg markant fra Den syriske ørken og den nedre, lavere delen av det sentrale Mesopotamia. Abu Kamal er et økonomisk blomstrende jordbruksområde med kvegdrift, og dyrking av korn og bomull. Her ligger også oldtidsbyen Dura-Europos og det gamle kongedømmet Mari.

Etymologi

I osmansk tid ble Abu Kamal kalt Kışla, som lokalt ble uttalt «qashla», som igjen er et tyrkisk ord for «militær forlegning». Dette navnet «Qashla» er fremdeles i bruk av noen innbyggere om området.} Navnet «Al-Bukamal» (arabisk: البوكمال) betyr «familien Kamal», og Kamal var et folk som bodde der, mens navnet Abu Kamal betyr «Kamals far».

Historie

I romertiden var Abu Kamal, som en del av Mesopotamia, en viktig handelsstasjon mellom Romerriket og India. Den ble erobret av dronning Zenobia og ble en del av kongedømmet Palmyra.
Tidlig i islamsk tid ble styret av Jazira ofte delt med Armenia. Under Mu'awiyah (guvernøren av Syria som senare grunnla Umayyade-kalifatet), ble styret av al-Jazira en del av styret av Syria.
På 1600-tallet var Abukamal eller Ebukemal sete for en osmansk sanjak i Eyaletet Ar Ruha, som i dag er Sanliurfa. Det var et kaza-senter i Zor Mutasarrıflığı (Distriktet Zor), som hadde senter i Deyrizor før det osmenske styret tok slutt i1918.
Frankrike okkuperte Abu Kamal og Dair Azzour i 1921 og etablerte en stor garnison her. I 1946 blet den en del av det selvstendige Syria. Beliggenheten ved grensen til Syria og Irak, særlig etter den amerikanske invasjonen av Irak, har gjort byen til et viktig handels- og politisk senter.
Jordmorvegen

Jordmorvegen (1–9, 4–14) er en ca 200 meter lang blindvei i Balestrand som starter ved Kreklingevegen og ender i et boligområde. Navnet stammer fra jordmor Karen Petra Egeland, født 1907, som bodde på nedsiden nær enden av veien. Hun var jordmor i Balestrand i mange år. Hennes arbeidsplass var Røde Kors Sjukestove i Balestrand. De fleste i Balestrand ble født der før det ble vanlig å dra til sykehus i Lærdal og senere Førde.
Det Biovidenskabelige Fakultet for Fødevarer, Veterinærmedicin og Naturressourcer

Det Biovidenskabelige Fakultet for Fødevarer, Veterinærmedicin og Naturressourcer (i dagligtale bare Det Biovidenskabelige Fakultet eller LIFE) er et fakultet ved Københavns Universitet. Før 1. januar 2007 var det et selvstendig universitet under navnet Den Kongelige Veterinær- og Landbohøjskole (i forkortet form: KVL). Fakultetet fusjonerer 1. januar 2012 med hhv. Det Naturvidenskabelige Fakultet og Det Sundhedsvidenskabelige Fakultet.
Den Kgl. Veterinær- og Landbohøjskole ble opprettet ved lov av 8. mars 1856 som en videreføring og utbygning av Veterinærskolen, som ble etablert av P.C. Abildgaard i 1773 som en av de første i Europa. I dag er fakultetet et internasjonalt, fakultet som forsker, utdanner og innoverer innenfor områder som bioteknologi, matvarer, helse, planter og naturressurser, energi og miljø, dyr, etikk og velferd, politikk, økonomi og uland samt skog-, land- og byutvikling.

Aktiviteter

LIFE har ca. 3 500 studenter hvorav 500 er ph.d.-studerende. De 24 utdannelsene på bachelor- og kandidatnivå fører til titler som dyrlege, agronom, forstkandidat, hortonom, landskapsarkitekt, landskapsforvalter, jordbruksøkonom, levnetsmiddelingeniør og -kandidat samt cand.scient. i agricultural development, biologi-bioteknologi, miljøkemi, parasitologi og i produksjonsutvikling (PAT) samt i klinisk og human ernæring.
Ca. 15 % av fakultetets studenter kommer fra utlandet og omtrent halvparten av all undervisning på fakultetet foregår på engelsk.
Størstedelen av fakultetets 1 800 medarbeidere holder til på fakultetets hovedcampus på Frederiksberg. Det er også her det Biovidenskabelige Fakultetsbibliotek (BVFB), tidl. Danmarks Veterinær- og Jordbrugsbibliotek (DVJB) ligger, som en integrert del av fakultetet.
Arkitektene Gottlieb Bindesbøll, Martin Borch, Steen Eiler Rasmussen og Mogens Koch står bak hoveddelen av bygningskomplekset på Københavns Universitets Frederiksberg Campus som også omfatter det tidligere Københavns Sygehjem på Rolighedsvej av H.C. Stilling. I 1990-årene ble det med en investering på ca. 550 mio. kr. gjennomført omfattende nybygging, men fakultetets fredede have – Det Biovidenskabelige Fakultets Have – og opprinnelige bygninger ligner seg selv fra dengang de ble etablert.
I tillegg til Frederiksberg Campus har fakultetet også tidligere hatt en Forstbotanisk Have i Charlottenlund, som fra våren 2008 ble overdratt til Skov- og Naturstyrelsen. De studie- og forskningsmessige aktivitetene som foregikk her er flyttet til Arboretet i Hørsholm. Fakultetet har også en frukttresamling på Pometet i Tåstrup, hvor det også finnes forsøksgårder.

Fusjon med Københavns Universitet

1. januar 2007 fusjonerte flere danske universiteter og sektorforskningsinstitusjoner. KVL fusjonerte med Københavns Universitet og Danmarks Farmaceutiske Universitet og skiftet samtidig status fra universitet til fakultet med navnet Det Biovidenskabelige Fakultet for Fødevarer, Veterinærmedicin og Naturressourcer (på engelsk: Faculty of Life Sciences).
Algernon Sydney

Bakgrunn

Algernon Sidney var sønn til den 3. jarlen av Leicester (1619-1698) og grandnevø av Philip Sidney.

Offiser, politiker, diplomat

Sydney deltok i den engelske borgerkrig på parlamentets side, og kjempet i parlamentshæren som oberstløytnant ved Marston Moor (2. juli 1644) og var 1646-47 generalløytnant over kavaleriet i Irland, der hans eldre bror da var lordløytnant. 
I årene 1648-51 var han guvernør på Dover Castle, og ble utsett i 1648 til medlem av den kommisjon som skulle dømme Karl I av England, men unnvek å delta i rettegangen. Han var etterhvert blitt kritisk til Oliver Cromwell.
I årene 1651-53 var Sidney medlem av statsrådet, trakk seg derpå, av misnøye med Oliver Cromwells politikk, tilbake til privatlivet, men ble i 1659 atter medlem av statsrådet.
Han ble samme år sendt for å megle mellom Sverige og Danmark ved Karl X Gustavs andre danske krig. Han var derpå en kort tid 1660 britisk sendemann i Stockholm, og begav seg etter underrettelse om restaurasjonen på utenriksreiser og var i lenge tider i Roma, Brussel og Paris, mens han arbeidet mot Karl IIs regjering. Han fikk i 1677 tillatelse til å vende tilbake til England, knyttet forbindelser til Underhusets opposisjonsparti og prøvde flere ganger forgjeves å vinne et parlamentsmandat. 
I 1682 kom han i forbindelse med hertugen av Moumouth og forfekterne av dennes tronfølgerkrav. Ved oppdagelsen av det såkalte Rye House-komplottet ble Sidney, skjønt han helt sikkert ikke var involvert i dette mordkomplott, arrestert (juni 1683) og anklaget for delaktighet i sammensvergelse mot kongens liv. Etter en særdeles partisk ledet rettergang, der noen av Sidneys private nedtegnelser, som vitnet om hans republikanske tenkemåte, fikk tjene som bevis, ble han den 26. november dømt til døden. Dommeren var beryktet, dommer Jeffreys. Sydney ble henrettet ved hengning, trekking og kvartering, en straff som var foreskrevet for de som ble dømt for høyforræderi.
Sidney ble betraktet som martyr for protestantismens sak, og etter statsomveltningen i 1688 lot Vilhelm III av England dommen mot ham erklæres som ugyldig. William Blackburne skrev en biografi over Sidney, Algernon Sidney (1885). 
Hans skriftlige arbeider er blitt utgitt posthumt i flere runder, som eksempel Discourses Concerning Government hvori han forfekter folkestyre på naturrettens og folkesuverenitetens grunn.